अमेरिकी शेयर बाजारों में भी तेजी का रुख  
दिसम्बर में विनिर्माण क्षेत्र में उत्पादन वृद्धि की दर सात महीने के उच्च स्तर पर रही। यूरोप में भी इस क्षेत्र में वृद्धि दर्ज की गई है।
नए साल के पहले कारोबारी दिन सोमवार को अमेरिकी शेयर बाजारों में जोरदार तेजी दर्ज की गई। विनिर्माण क्षेत्र में उत्पादन के सकारात्मक आंकड़ों के चलते निवेशकों में विश्वास बढ़ा है।  दिसम्बर में विनिर्माण क्षेत्र में उत्पादन वृद्धि की दर सात महीने के उच्च स्तर पर रही। यूरोप में भी इस क्षेत्र में वृद्धि दर्ज की गई है। औद्योगिकी सूचकांक डाउ जोंस सोमवार को 93.24 अंक (0.81 प्रतिशत) बढ़कर 11,670.75 अंक पर पहुंच गया। स्टैण्डर्ड एण्ड पुअर्स 500 सूचकांक भी 14.23 अंक (1.13 प्रतिशत) बढ़कर 1,271.87 अंक पर पहुंच गया।